ᱯᱩᱨᱱᱤᱢᱟ ᱢᱟᱦᱛᱚ

ᱯᱩᱨᱱᱤᱢᱟ ᱢᱟᱦᱛᱚ ᱫᱚ ᱡᱟᱢᱥᱮᱫᱽᱯᱩᱨ ᱥᱤᱧᱚᱛ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱵᱮᱡᱷᱟᱛᱩᱧ ᱠᱩᱲᱤ ᱟᱨ ᱵᱮᱡᱷᱟᱛᱩᱧ ᱠᱚᱪ ᱠᱟᱱᱟᱭ ᱾ ᱩᱱᱤᱫᱚ ᱑᱙᱙᱘ ᱥᱟᱞ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱛᱤᱨᱟᱝᱫᱟᱡᱤ ᱪᱟᱢᱯᱤᱭᱚᱱᱥᱤᱯ ᱟᱨ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱟᱹᱣ ᱟᱠᱟᱱᱟ ᱾ ᱱᱩᱭ ᱫᱚ ᱒᱐᱐᱘ ᱥᱟᱞ ᱨᱮᱱᱟᱜ ᱥᱤᱛᱩᱝ ᱫᱤᱱ ᱚᱞᱤᱢᱯᱤᱠ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚᱞ ᱞᱟᱹᱜᱤᱫ ᱢᱤᱫ ᱠᱚᱪ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤᱫᱚ ᱒᱙ ᱚᱜᱚᱥᱴ ᱒᱐᱑᱓ ᱥᱟᱞ ᱨᱮ ᱒᱐᱑᱓ ᱨᱮᱱᱟᱜ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱠᱷᱚᱱ ᱫᱨᱚᱱᱟᱪᱟᱨᱭ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱾

ᱡᱤᱭᱚᱱ
ᱢᱤᱫ ᱜᱤᱫᱽᱨᱟᱹ ᱞᱮᱠᱟᱛᱮ, ᱢᱟᱦᱛᱚ ᱫᱚ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱵᱤᱨᱥᱟᱱᱚᱜᱚᱨ ᱨᱮ ᱢᱤᱫ ᱥᱤᱢᱟᱹ ᱨᱮ ᱵᱮᱡᱷᱟᱛᱩᱧ ᱧᱮᱧ ᱮᱫ ᱛᱟᱦᱮᱸᱫ ᱾ ᱵᱚᱨᱢᱟᱢᱟᱭᱤᱸᱥ, ᱡᱟᱢᱥᱮᱫᱽᱯᱩᱨ ᱨᱮ ᱢᱤᱫᱴᱟᱹᱝ ᱨᱮᱸᱡᱽ ᱨᱮ ᱪᱟᱞᱟᱜ ᱢᱟᱲᱟᱝ ᱛᱮ ᱩᱱᱤᱫᱚ ᱚᱸᱰᱮ ᱥᱮᱪᱮᱫ ᱮᱱᱟ, ᱛᱤᱥ ᱵᱤᱨᱥᱟᱱᱚᱜᱚᱨ ᱨᱮ ᱢᱤᱫᱴᱟᱹᱝ ᱵᱚᱸᱫᱽ ᱮᱱᱟ ᱾ ᱩᱱᱤᱫᱚ ᱑᱙᱙᱒ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮ ᱡᱟᱜᱟᱦ ᱵᱮᱱᱟᱣ ᱠᱮᱫᱟ, ᱟᱨ ᱫᱚᱞ ᱥᱟᱶ ᱥᱮᱪᱮᱫ ᱞᱟᱹᱜᱤᱫ ᱛᱮ ᱫᱤᱞᱞᱤ ᱪᱟᱞᱟᱣ ᱮᱱᱟ ᱾

ᱢᱤᱫᱴᱟᱹᱝ ᱵᱮᱡᱷᱟᱛᱩᱧ ᱞᱮᱠᱟᱛᱮ, ᱢᱟᱦᱛᱚ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛᱟᱹᱨᱤ ᱵᱟᱱᱟᱨ ᱛᱮᱨᱟᱝᱫᱟᱡᱤ ᱦᱮᱯᱨᱟᱣ ᱨᱮ ᱢᱮᱰᱟᱞ ᱟᱨᱡᱟᱣ ᱠᱮᱫᱼᱟ ᱾ ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱚᱱ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱑᱙᱙᱓ ᱥᱟᱞ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱵᱮᱡᱷᱟᱛᱩᱧ ᱪᱟᱢᱯᱤᱭᱚᱱᱥᱤᱯ ᱨᱮ, ᱩᱱᱤᱫᱚ ᱫᱚᱞ ᱦᱮᱯᱨᱟᱣ ᱨᱮ ᱥᱚᱱᱟ ᱢᱮᱰᱟᱞ ᱟᱨᱡᱟᱣ ᱠᱮᱫᱼᱟᱭ ᱾ ᱑᱙᱙᱔ ᱥᱟᱞ ᱨᱮᱱᱟᱜ ᱯᱩᱱᱮ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱨᱮ, ᱩᱱᱤᱫᱚ ᱵᱮᱡᱷᱟᱛᱩᱧ ᱨᱮ ᱛᱩᱨᱩᱭ ᱥᱚᱱᱟ ᱢᱮᱰᱟᱞ ᱡᱤᱛᱟᱹᱣ ᱟᱠᱟᱱᱟ ᱾ ᱩᱱᱤᱫᱚ ᱑᱙᱙᱔ ᱥᱟᱞ ᱨᱮᱱᱟᱜ ᱮᱥᱤᱭᱟᱭᱤ ᱠᱷᱮᱞᱚᱸᱰ ᱨᱮ ᱪᱟᱞᱟᱣ ᱮᱱᱟ ᱢᱮᱱᱠᱷᱟᱱ ᱢᱮᱰᱟᱞ ᱵᱟᱭ ᱡᱤᱛᱟᱹᱣ ᱞᱮᱫᱼᱟ ᱾ ᱑᱙᱙᱗ ᱥᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱚᱱᱥᱤᱯ ᱨᱮ, ᱩᱱᱤᱫᱚ ᱵᱟᱨᱭᱟ ᱥᱚᱱᱟ ᱢᱮᱰᱟᱞ ᱟᱨᱡᱟᱣ ᱠᱮᱫᱼᱟ ᱟᱨ ᱵᱟᱨᱭᱟ ᱡᱟᱹᱛᱤᱭᱟᱹᱨᱤ ᱨᱤᱠᱚᱨᱰ ᱮ ᱵᱮᱱᱟᱣ ᱠᱮᱫᱟ ᱾ ᱩᱱᱤᱫᱚ ᱑᱙᱙᱘ ᱥᱟᱞ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱨᱮ ᱨᱩᱯᱟᱹ ᱢᱮᱰᱟᱞ ᱟᱨᱡᱟᱣ ᱠᱮᱫᱼᱟ ᱾ ᱑᱙᱙᱙ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱨᱮ, ᱰᱚᱞᱟ ᱵᱚᱱᱟᱨᱡᱤ ᱫᱚ ᱢᱤᱫᱴᱟᱹᱝ ᱡᱟᱹᱛᱤᱭᱟᱹᱨᱤ ᱨᱤᱠᱚᱨᱰ ᱮ ᱨᱟᱹᱯᱩᱫ ᱠᱮᱫᱟ ᱱᱩᱭ ᱢᱟᱦᱛᱚ ᱫᱚ ᱵᱟᱨ ᱥᱮᱨᱢᱟ ᱢᱟᱲᱟᱝ ᱓᱐ ᱢᱤᱴᱚᱨ ᱵᱮᱡᱷᱟᱛᱩᱧ ᱦᱮᱯᱨᱟᱣ ᱨᱮ ᱵᱮᱱᱟᱣ ᱞᱮᱜᱼᱟ ᱛᱟᱦᱮᱸᱫ ᱾

ᱣᱟᱨᱰ
ᱯᱩᱨᱱᱤᱢᱟ ᱢᱟᱦᱛᱚ ᱫᱚ ᱒᱙ ᱚᱜᱚᱥᱴ ᱒᱐᱑᱓ ᱥᱟᱞ ᱨᱮ ᱒᱐᱑᱓ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱦᱚᱛᱮᱛᱮ ᱫᱨᱚᱱᱟᱪᱟᱨᱭ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱛᱟᱦᱮᱸᱫ ᱾ ᱯᱩᱨᱱᱤᱢᱟ ᱢᱟᱦᱛᱚ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱠᱟᱱᱟᱭ ᱡᱟᱦᱟᱸ ᱫᱚ ᱯᱨᱮᱥᱴᱤᱡᱚᱥ ᱫᱨᱚᱱᱟᱪᱟᱨᱭ ᱥᱤᱨᱯᱷᱟ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ